钦定古今图书集成/理学汇编/学行典/第207卷 > 朱泰
## 钦定古今图书集成/理学汇编/学行典/第207卷 > 朱泰

按《绍兴府志》：“朱泰，会稽邑庠生也。甘贫力学，母病痿
不能起。泰与妻吴氏，日饭麤粝，布褐常不完，而母之
服馔极软好。母性颇暴，吴常跪受棰挞，必待怒已方
起进饮食婉”如初。泰死无后，或劝吴他适，辄号踊
欲绝。卒奉姑至没，辛苦备至，闻者为之堕泪。陶文僖
大临重其孝节，为白于官，捐己俸刱祠祀之。已而诏
旌其门。